Учим у школи,питам родитеље,баку и деку

како се живело у средњем веку

Српска допунска школа ,,Свети Сава“ ,група Скио,Република Италија

Двадесет петог јануарског дана у учионици у којој наставу похађају ученици Допунске школе српског језика у Скиу дочарана је средњовековна Србија.

Учионица је одисала радошћу због долазећег празника и школске

славе-Савиндана.Час је почео композицијом ,,Ово је Србија“.

Након часова посвећених животу и делу Светог Саве ученици су стекли потпунији увид о средњовековној Србији.Спој духовности,упознавање са манастирима,а као основ су користили књижевна дела.Неизоставна прича била је о важном јубилеју-осамсто година од крунисања Стефана Првовенчаног.

Ученици су подељени у шест група.

Најпре су представили посуђе из тог периода.На зиду се налазила дрвена полица на којој су били поређани судови,земљани лонци,тестије за воду,чанци,дрвене кашике,варјаче.Знатижеља им је помогла да открију шта су струшка,лопар,црепуља,ћупови.

Како живот на уста улази,посветили су се трпези.Представили су округлу софру,а око ње су дрвени троношци.На трпези су се нашли:купус,пасуљ,салата,слаткиши од меда,воће.

Причали су њима,а вредни малишани ће пренети својој деци чиме су се борили наши преци.

Представили су мачеве,тешке и оне лаганије.Најзанимљивији им је ,,Српски мач“.Неизоставни у борбама били су:копље,буздован,лук и стрела,штит за витезове.

Уследиле су припреме за бал.Малишане је машта довела код кројача који су шили одећу од различитих материјала,свиле,сомота до златоткане тканине на двору краља Драгутина.Нацртали су одела и хаљине какве би желели да имају за ту прилику.

Имена која су носили наши преци у средњем веку ђаци су поносно изговарали .У том тренутку Габриела,Кристиана,Марка заменили су Вукашин,Часлав,Растислав,док су Сару ,Невену и Дарију замениле Каранфила,Роксанда и Достана.

Светородна лоза Немањића подарила нам је бројне задужбине.Малишане су задивили Ђурђеви ступови,Жича,Студеница,Хиландар,Милешева.

Са жељом да следимо свети и светли пут Светог Саве,раздрагани завршавамо час стиховима.

Мој јунак

Када снег пада,

и када сунце сија,

наши јунаци су

Срби и Србија.

Од времена Светог Саве

Срби своју славу славе.

Слушамо причу из давних дана

Сина Растка добили су Немања и Ана.

Та паметна,мудра глава,

то је наш Растко,Свети Сава.

Србија се манастирима дичи,

Њих су градили Немањићи.

Топлина огњишта кућу је красила,

а ватра се никада није гасила.

Изглед опанка мењао се није,

уз ношњу увек је део Србије.

Душа за домовином пати,

а Србију,нашег јунака

у срцима ћемо увек чувати.

Ученици НП Скио,Република Италија

Учитељица Ивана Марјановић